Χοιρινό με κυδώνια
Ένα εποχικό φαγητό, πλούσιο και πολύ γευστικο και φτιάχνεται όσο υπάρχουν τα κυδώνια.
1 κιλό κυδώνια, καθαρισμένα και κομμένα το καθένα σε 6 κυδωνάτες φέτες, 1 κιλό ψαχνό από μπούτι χοίρου ή αγριογούρουνου, σε κομμάτια 3-4 εκ., 1 ξερό κρεμμύδι, ψιλοκομμένο, 500 γρ. φρέσκες ντομάτες, καθαρισμένες και τριμμένες (ή 1 κουτ. σούπας πελτές ντομάτας αραιωμένος σε 1 φλιτζ. τσαγιού νερό) , 1 κοφτή κουτ. σούπας ζάχαρη, 1/2 κουτ. γλυκού τριμμένο μοσχοκάρυδο, 80 ml ελαιόλαδο, αλάτι, φρεσκοτριμμένο πιπέρι
Για το χοιρινό με κυδώνια ξεκινάμε και σε μια μεγάλη κατσαρόλα βάζουμε το κρέας και άφθονο νερό και το αφήνουμε να πάρει μία βράση, σε δυνατή φωτιά, ξαφρίζοντας σχολαστικά.Μόλις σταματήσει να βγαίνει αφρός, αποσύρουμε από τη φωτιά, στραγγίζουμε το κρέας και πετάμε το νερό.Το σκουπίζουμε και αλατοπιπερώνουμε.Στην ίδια, καλά καθαρισμένη κατσαρόλα, ζεσταίνουμε το ελαιόλαδο σε δυνατή φωτιά και σοτάρουμε τα κομμάτια του αγριογούρουνου για 5-6 λεπτά, μέχρι να ροδίσουν ομοιόμορφα.Προσθέτουμε 300 ml νερό, αφήνουμε να πάρει 2-3 βράσεις με σκεπασμένη κατσαρόλα, μετριάζουμε τη φωτιά και μαγειρεύουμε για περίπου 20 λεπτά.Προσθέτουμε το κρεμμύδι, τις ντομάτες και άλλα 300 ml νερό και συνεχίζουμε το μαγείρεμα με σκεπασμένη κατσαρόλα, για περίπου 1 ώρα, μέχρι το κρέας να έχει μαλακώσει πια αρκετά.Ρίχνουμε στην κατσαρόλα τα κυδώνια και συνεχίζουμε το μαγείρεμα, μέχρι να μαλακώσουν καλά όλα τα υλικά, για περίπου 20 λεπτά.Αν, όταν πρόκειται να ρίξουμε τα κυδώνια, δούμε ότι το κρέας έχει ήδη μαλακώσει πολύ, το βγάζουμε από την κατσαρόλα με τρυπητή κουτάλα, το αφήνουμε σε ένα πιάτο μέχρι να γίνουν τα κυδώνια και το προσθέτουμε ξανά στο τέλος του μαγειρέματος.Αλατοπιπερώνουμε γενναιόδωρα, προσθέτουμε τη ζάχαρη και το μοσχοκάρυδο, ανακατεύουμε με προσοχή για να μη διαλυθούν τα κυδώνια και αποσύρουμε από τη φωτιά.
Κυδώνι,Ντομάτα,Χοιρινό